Keichousaurus

Elaf Keichousaurus äbinon melaräptul lurooda: Pachypleurosauria, kel ädadeadon finü Triat, dü dadeadamajenot ün Triat-Yurat. Nem onik pedefomon de provin: Kweichow (anu Guizhou) in Tsyinän, kö fösils balid ona pätuvons ün 1957. Fösils ela Keichousaurus binons go mödiks vü fösils elas Sauropterygia jünu petüvöls, e suvo patuvons bomems ti lölöfiks labü yoins; sekü atos palöfons vemo fa konletans. El Keichousaurus, ed i lurood lölik: Pachypleurosauria, ömna papladons ini rood: Nothosauroidea, ab suvo i palisedons as grup nesekidik primöfikum bevü els Sauropterygia.

 Bepenam 
El Keichousaurus, äs limafs valik lerooda: Sauropterygia, äpöton go gudiko in züäd melik. Äbinon lunotü zimmets 15 jü 30, älabon särvigi e göbi lunikis, äsi futis lulteanik äluniköl. I kap tipotilabik e tuts japik nima at tikodükons, das äbinons fitifidafs melik. Anafs älabons kubitabomi patiko ävolföli, kelos tikodükon, das ba älifädons timi anik su län u su maräds. 

 Yüms plödik 
 El Keichousaurus lä bevüresodatopäd: Geocities.
 El Keichousaurus lä bevüresodatopäd: Peripatus.

Klad:Sauropterygia
Klad:Fösils